Βίκτορ Βαλντές

Ο Βίκτορ Βαλντές Αρίμπας (Víctor Valdés Arribas, 14 Ιανουαρίου 1982-) είναι Ισπανός πρώην διεθνής ποδοσφαιριστής που αγωνιζόταν ως τερματοφύλακας.

Καριέρα
Θεωρείται ένας από τους καλύτερους τερματοφύλακες στην ιστορία της Μπαρτσελόνα, έχοντας κερδίσει συνολικά 20 τίτλους μεταξύ των οποίων πέντε πρωταθλήματα Ισπανίας, τρία Τσάμπιονς Λιγκ και δύο κύπελλα Ισπανίας. Έχει επίσης κερδίσει το τρόπαιο Θαμόρα πέντε φορές. Κατέχει το ρεκόρ του συλλόγου ως ο τερματοφύλακας με τις περισσότερες εμφανίσεις (410) στο πρωτάθλημα  και στον επίσημο διαγωνισμό σπάζοντας το ρεκόρ του Άντονι Θουμπιθαρέτα κατά την σεζόν 2011-2012. Πριν μπει στην πρώτη ομάδα τη σεζόν 2002-2003, ο Βίκτορ αγωνιζόταν στις ομάδες νέων και στην Μπαρτσελόνα Β. 
Την πρώτη του εμφάνιση στην Μπαρτσελόνα την πραγματοποίησε στις 14 Αυγούστου 2002 στον αγώνα με τη Λέγκια Βαρσοβίας. Από τις 7 Νοεμβρίου 2007 πέτυχε το ρεκόρ να μην δεχτεί τέρμα για 466 λεπτά.

Μετά την αποχώρησή του από την Μπαρτσελόνα, μεταγράφηκε στην Μάντσεστερ Γιουνάιτεντ και παραχωρήθηκε δανεικός για ένα εξάμηνο στη Σταντάρ Λιέγης.  

Στις 7 Ιουλίου 2016, υπέγραψε διετές συμβόλαιο με την αγγλική Μίντλεσμπρο.Η εν λόγω ομάδα ήταν και ο τελευταίος του σταθμός καθώς το καλοκαίρι του 2017 αποφάσισε να αποσυρθεί από το ποδόσφαιρο, απόφαση που επιβεβαίωσε με τη διαγραφή του προσωπικού του λογαριασμού από όλα τα κοινωνικά δίκτυα, τον Ιανουάριο του 2018.

Προσωπική ζωή 
Είναι παντρεμένος (από το 2017) με το μοντέλο Γιολάντα Καρντόνα και έχουν δύο γιους , τον Ντίλαν και τον Κάι, και μία κόρη , τη Βέρα.

Τίτλοι

Σε επίπεδο συλλόγου
Μπαρτσελόνα

La Liga: 2004–05, 2005–06, 2008–09,2009–10, 2010–11, 2012–13
Κύπελλο Ισπανίας: 2008–09, 2011–12
Σούπερκαπ Ισπανίας: 2005, 2006, 2009, 2010, 2011, 2013
ΟΥΕΦΑ Τσάμπιονς Λιγκ: 2005–06, 2008–09, 2010–11
ΟΥΕΦΑ Σούπερ Καπ: 2009, 2011
Παγκόσμιο Κύπελλο Συλλόγων: 2009, 2011 
Σταντάρ Λιέγης
Κύπελλο Βελγίου: 2015–16

Διεθνείς
Ισπανία
Παγκόσμιο Κύπελλο Ποδοσφαίρου: 2010
Ευρωπαϊκό Πρωτάθλημα Ποδοσφαίρου: 2012

Ατομικοί
 Τρόπαιο Θαμόρα: 2004–05, 2008–09, 2009–10, 2010–11, 2011–12
 Τερματοφύλακας της χρονιάς στο πρωτάθλημα Λα Λίγκα: 2009–10, 2010–11
 ESM Ομάδα της Χρονιάς: 2010–11
 FIFPro World XI 4η ομάδα: 2013
 Παίκτης του μήνα της Μίντλεσμπρο: Οκτώβριος 2016

Παραπομπές 

Ισπανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Μπαρτσελόνα
Ποδοσφαιριστές Εθνικής Ισπανίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Πριμέρα Ντιβιζιόν
Ποδοσφαιριστές Εθνικής Καταλονίας
Ποδοσφαιριστές Εθνικής Ισπανίας Κ20
Ποδοσφαιριστές Εθνικής Ισπανίας Κ21
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ19
Ποδοσφαιριστές Μπαρτσελόνα Β
Ποδοσφαιριστές Σεγούντα Ντιβιζιόν Β
Ποδοσφαιριστές Μίντλεσμπρο Φ.Κ.
Ποδοσφαιριστές Πρέμιερ Λιγκ
Ισπανοί ποδοσφαιριστές στο εξωτερικό
Παίκτες νικητές ΟΥΕΦΑ Τσάμπιονς Λιγκ
Ξένοι ποδοσφαιριστές στο Βέλγιο
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Ευρωπαϊκού Πρωταθλήματος Ποδοσφαίρου